text: DSB indstiller togdriften på grund af flygtninge
  09 september 2015 kl. 14.16
  DSB indstiller nu al togdrift fra Danmark til Tyskland på ubestemt tid.
  Der kører ikke flere tog mellem Danmark og Tyskland, efter at DSB nu har indstillet al togdrift på ordre fra politiet.
  - Vi kører kun tog til og fra Padborg på dansk side, siger trafikinformationschef i DSB, Tony Bispeskov til Ritzau.
  Der er endnu uklart, hvornår der igen kan køre tog mellem Danmark og Tyskland.
  - Det er en beslutning, som politiet har taget, og det retter vi os efter. Jeg ved ikke, hvor længe politiet har tænkt sig at opretholde den beslutning, siger Tony Bispeskov.
  Flere end 1200 flygtninge og migranter har de seneste dage krydset Danmarks grænser fra Tyskland.
  De fleste vil gerne til Sverige, men EU-regler forhindrer dette, da man som flygtning skal opholde sig i det land, man sidst er blevet registreret i.
  Senest er en gruppe på 300 flygtninge og migranter brudt op fra Frøslev-Padborg skole i Sydjylland for angiveligt at vandre mod Sverige. De befinder sig i øjeblikket på E45-motorvejen, som er blevet spærret af.
  Al togtrafik til og fra Padborg station er i øjeblikket standset af hensyn til sikkerheden for de, der opholder sig på stationen #politidk
  
  